8 ነጥቡን በአጭሩ ለማስቀመጥ ያህል፣ ራሳቸውን ችለው የሚኖሩ ክርስቲያኖች ለወላጆቻቸው የሚያስፈልገውን ቁሳዊ ነገር የማሟላት ግዴታ አለባቸው። ጳውሎስ የተናገረው አማኝ ስለሆኑ ዘመዶች ቢሆንም የክርስቲያን ጉባኤ አባላት ያልሆኑ ወላጆችም ችላ ሊባሉ አይገባም። እርግጥ ነው፣ ልጆች ወላጆቻቸውን የሚንከባከቡበት መንገድ ሊለያይ ይችላል። በዕድሜ የገፉት ወላጆች የሚያስፈልጋቸው ነገር፣ ሁኔታቸው እንዲሁም ጤንነታቸው ተመሳሳይ አይሆንም። አንዳንድ አረጋውያን ብዙ ልጆች ሲኖሯቸው ሌሎች ግን አንድ ልጅ ብቻ ሊኖራቸው ይችላል። የመንግሥት እርዳታ ማግኘት የሚችሉ አረጋውያን እንዳሉ ሁሉ ይህን ማግኘት የማይችሉም አሉ። የግል ምርጫዎቻቸውም ቢሆን ይለያያሉ። በመሆኑም አንዳንዶች በዕድሜ የገፉ ዘመዶቻቸውን የሚንከባከቡበትን መንገድ መተቸት ጥበብም ሆነ ፍቅር የሚንጸባረቅበት ነገር አይደለም። ደግሞም በሙሴ ዘመን እንደታየው በቅዱሳን መጻሕፍት ላይ ተመሥርቶ የሚደረግን ማንኛውንም ውሳኔ ይሖዋ ሊባርከውና ውጤታማ እንዲሆን ሊያደርገው ይችላል።—ዘኍ. 11:
